ai4bharat/Pralekha huggingface dataset:
गृह मंत्रालय
केंद्रीय गृह आणि सहकार मंत्री अमित शाह यांच्या अध्यक्षतेखाली आज नवी दिल्लीत गृहमंत्रालयाच्या वरिष्ठ अधिकाऱ्यांचे ‘चिंतन शिबिर’
नवी दिल्ली, 18 एप्रिल 2023
केंद्रीय गृह आणि सहकार मंत्री अमित शाह यांच्या अध्यक्षतेखाली आज नवी दिल्लीत गृह मंत्रालयाच्या वरिष्ठ अधिकाऱ्यांचे चिंतन शिबिर झाले. या चिंतन शिबिराचा उद्देश, गृहमंत्रालयाच्या कामांचा आढावा घेणे आणि पंतप्रधान नरेंद्र मोदी यांच्या ‘व्हीजन 2047’ ची प्रभावी अंमलबजावणी करण्यासाठी कृती आराखडा तयार करणे हा होता.चिंतन शिबिरात,दोन चर्चासत्रे झाली.
चिंतन शिबिराच्या सुरुवातीला मंत्रालयाच्या वरिष्ठ अधिकाऱ्यांसोबत केंद्रीय गृहमंत्री अमित शाह यांनी आधीच्या चर्चासत्रात दिलेल्या निर्देशांची किती अंमलबजावणी झाली आहे, याचा आढावा घेतला. त्यासाठी त्यांनी गृहमंत्रालयाचा डैशबोर्ड, केंद्र सरकारची भूमी माहिती व्यवस्था, अर्थसंकल्पातील निधीचा विनियोग, ई-ऑफिस आणि विशेष भरती मोहीम अशा सर्व बाबींचा आढावा घेतला. तसेच,येत्या काही वर्षात, मंत्रालयाच्या अखत्यारीतील विविध विभागांनी ठरवलेले प्राधान्यक्रम आणि आधीच्या योजनांची फलश्रुती तसेच आत्मनिर्भर भारत आणि अर्थसंकल्पातील विविध घोषणा आणि महत्वाच्या प्रलंबित मुद्यांवर चर्चा केली.
यावेळी, अमित शाह यांनी सायबर गुन्हे व्यवस्थापन, पोलिस दलांचे आधुनिकीकरण,गुन्हेगारी सिद्धता व्यवस्थेत माहिती तंत्रज्ञानाचा वाढता वापर, सीमा सुरक्षा व्यवस्थापन आणि किनारपट्टी सुरक्षा, अशा सर्व गोष्टींबाबत एक समग्र व्यवस्था विकसित करण्यावर भर दिला. शाह यांनी गुन्हेगारांचे महत्वाचे विश्लेषण करण्यासाठी सीसीटीएनएस च्या डेटाबेसचा व्यापक वापर करण्यासाठी, कृत्रिम बुद्धिमत्तेचा उपयोग करण्यावर भर दिला. जेणेकरून, महिला, मुले आणि दुर्बल घटकांसाठी सुरक्षित वातावरण तयार केले जाऊ शकेल,असे ते म्हणाले.
त्याशिवाय, भरती प्रक्रिया अधिक सुव्यवस्थित करण्याच्या आवश्यकतेवर त्यांनी भर दिला. रिक्त जागा तयार होण्यापूर्वीच, भरती प्रक्रिया सुरु केली पाहिजे, अशी सूचना त्यांनी केली. डीपीसीचे नियमित आयोजन व्हावे, ज्यामुळे कर्मचाऱ्यांना वेळेवर पदोन्नती मिळू शकेल, असेही ते पुढे म्हणाले.
शाह यांनी केंद्रीय सशस्त्र दलाच्या  कर्मचार्यांसाठी विविध कल्याणकारी उपायांवरही भर दिला.त्यांच्यासाठी आरोग्य सुविधा व्यवस्था उभारणे आणि घरांच्या उपलब्धतेचे प्रमाण सुधारणे आवश्यक असल्याचे ते म्हणाले. प्रशिक्षणाच्या महत्त्वावर भर देत गृहमंत्री म्हणाले की, गृह मंत्रालयाच्या सर्व विभागांनी त्यांच्या कर्मचाऱ्यांना नियमित प्रशिक्षण दिले पाहिजे.
गृहमंत्रालयाशी संबंधित विकास योजनांवर देखरेख ठेवण्यासाठी गृह मंत्रालयाच्या अधिकाऱ्यांनी नियमित दौरे करावेत अशी सूचना केंद्रीय गृहमंत्र्यांनी केली.तसेच सीमाभागात कुंपण आणि रस्ते बांधणीची कामे तातडीने करण्याचे त्यांनी निर्देश दिले.
गृहमंत्र्यांनी संवेदनशीलतेच्या महत्त्वावर आणि सर्व वरिष्ठ कर्मचार्यांनी वैयक्तिक संबंध विकसित करण्याच्या गरजेवर भर दिला. विभागाच्या भविष्यासाठी त्यांनी विशेष सूचनाही दिल्या. चिंतन शिबिरात झालेल्या चर्चेमुळे राष्ट्रीय धोरण तयार करण्यास आणि या क्षेत्रांमध्ये चांगले नियोजन आणि समन्वय साधण्यास मदत होईल अशी आशा त्यांनी व्यक्त केली.
सर्व वरिष्ठ अधिकार्यांनी पूर्ण समर्पित भावनेने काम करण्याचे आवाहन शाह यांनी केले. अमित शाह यांनी गृह मंत्रालयाच्या प्रयत्नांचे कौतुक करत सुरक्षित भारताच्या उभारणीचे उद्दिष्ट साध्य करण्यासाठी सतत प्रयत्न करण्याची गरज व्यक्त केली.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 116
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 9 सप्टेंबर 2022
|
|
- 214.55 cr Total Vaccine doses  have been administered so far under Nationwide Vaccination Drive
- 28,09,189 doses administered in last 24 hours
- India's Active caseload currently stands at 49,636
- Active cases stand at 0.11%
- Recovery Rate currently at 98.7%
- 6,768 recoveries in the last 24 hours increases Total Recoveries to 4,39,06,972
- 6,093 new cases recorded in the last 24 hours
- Daily positivity rate 
- Weekly Positivity Rate 
- 88.87 cr Total Tests conducted so far; 3,16,504 tests conducted in the last 24 hours
#Unite2FightCorona #IndiaFightsCoron
Press Information Bureau
Ministry of Information & Broadcasting
Government of India
अंतराळ विभाग
चांद्रयान 3 बुधवारी चंद्रावर उतरण्याविषयीची सद्यस्थिती आणि सज्जतेबद्दल इस्रोच्या अध्यक्षांनी केंद्रीय मंत्री डॉ जितेंद्र सिंह यांना दिली माहिती
नवी दिल्ली, 21 ऑगस्ट 2023
इस्रो  चे अध्यक्ष आणि अंतराळ विभागाचे सचिव डॉ एस सोमनाथ यांनी केंद्रीय विज्ञान आणि तंत्रज्ञान, अणूऊर्जा आणि अंतराळ राज्यमंत्री डॉ जितेंद्र सिंह यांची आज नवी दिल्ली इथे भेट घेतली आणि त्यांना चांद्रयान 3च्या चंद्रावर उतरण्यासंदर्भातली सद्यस्थिती आणि सज्जता याविषयी माहिती दिली. नियोजित कार्यक्रमानुसार चांद्रयान 23 ऑगस्ट 2023 रोजी संध्याकाळी चंद्रावर उतरणार आहे.
इस्रोच्या अध्यक्षांनी डॉ सिंह यांना चांद्रयान 3 च्या सद्यस्थिती बद्दल माहिती दिली. त्यांनी सांगितले की सर्व प्रणाली योग्य रीतीने काम करत असून बुधवारी यान उतरताना काही समस्या उद्भवण्याची शक्यता नाही. पुढील दोन दिवस, चांद्रयानावर सातत्याने देखरेख ठेवली जाईल. चंद्रावर उतरण्यासंदर्भातला सर्व कार्यक्रम दोन दिवस आधी लोड केला जाईल आणि त्याचे परीक्षण केले जाईल.
डॉ सिंह यांनी विश्वास व्यक्त केला की यावेळी चांद्रयान चंद्रावर सॉफ्ट लॅंडींग करेल आणि पंतप्रधान नरेंद्र मोदींच्या मार्गदर्शनाखाली अंतराळ मोहिमांचा एक नवा इतिहास घडवला जाईल अशी आशाही व्यक्त केली.
इस्रोने दिलेल्या माहितीनुसार चांद्रयन 3 चंद्रावर 23 ऑगस्ट 2923 रोजी भारतीय वेळेनुसार संध्याकाळी 6:04 वाजता उतरण्यास सज्ज आहे. चांद्रयन 2 मोहीम पूर्णपणे यशस्वी होऊ शकली नाही कारण हार्ड लँडिंगमुळे यानाशी असलेला संपर्क तुटला होता. यावेळी चांद्रयान 3 लँडर मोड्यूल आणि अजूनही कक्षेत भ्रमण करत असलेल्या चांद्रयान 2 ऑर्बिटर यांच्यात दुहेरी संपर्क राखण्यात इस्रो यशस्वी झाली आहे. आज चांद्रयान 3 ने टिपलेली चंद्राच्या दुरवरच्या भागातील छायाचित्रे प्रसिद्ध केली .
अमेरिका, रशिया आणि चीन नंतर चंद्रावर आपले यान पाठवणारा भारत जगातला चौथा देश ठरेल, मात्र, चंद्राच्या दक्षिण ध्रुवावर आपले यान उतरवणारा भारत हा जगातला पहिलाच देश असेल.
चांद्रयान तीन ची मुख्य तीन उद्दिष्टे आहेत – 1) चंद्राच्या पृष्ठभागावर सुरक्षित आणि सॉफ्ट लॅंडींग म्हणजे अलगद उतरणे 2) चंद्रावर रोव्हर रोविंग आणि 3) तिथे स्थापित होऊन वैज्ञानिक प्रयोग करणे.
डॉ जितेंद्र सिंह यांनी चांद्रयान मालिकेतील पहिले यान म्हणजेच चांद्रयान एक चे स्मरण केले. या यानाने चंद्राच्या पृष्ठभागावर पाणी असल्याचा शोध लावला होता, जी संपूर्ण जगासाठी एक नवी माहिती होती आणि जगातील सर्वात प्रमुख म्हणवली जाणारी अमेरिकेची अवकाश संस्था नासा सुद्धा या शोधामुळे आश्चर्यचकित झाली होती तसेच, या माहितीचा त्यांनी त्यांच्या पुढच्या प्रयोगांमधे उपयोग केला होता, असे डॉ. सिंह यांनी सांगितले.
चांद्रयान -3 अभियान 14 जुलै 2030 सुरू करण्यात आले, या दिवशी जीएसएलव्ही मार्क 3  ह्या जड अवकाश यानांचे वहन करू शकणाऱ्या प्रक्षेपक यानावरुन आंध्रप्रदेशच्या श्रीहरीकोट्टा इथल्या सतीश धवन अवकाश केंद्रावरून दुपारी 2 वाजून 35 मिनिटांनी प्रक्षेपण करण्यात आले होते.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह मंत्रालय
अमेरिका -भारत अंमलीपदार्थ विरोधी कृतीगटाच्या उद्घाटन बैठकीत उभय देशांच्या अधिकाऱ्यांचा व्हर्च्युअल सहभाग
अंमलीपदार्थ विरोधी नियमन आणि कायदा अंमलबजावणीवरील सहकार्य वाढवण्यावर बैठकीत व्यापक चर्चा
दक्षिण आशियातील अंमलीपदार्थ विरोधी उपक्रमांसाठी क्षमता निर्मितीत भारताने प्रादेशिक नेतृत्व म्हणून भूमिका बळकट करण्याच्या मुद्यावर उभय पक्षी चर्चा
अमली पदार्थ सेवन करणाऱ्यांवरील उपचार आणि अमली पदार्थाचा गैरवापर याविषयीची जनजागृती या माहितीची देवाण-घेवाण करण्यासाठी भारत आणि अमेरिका यांच्यात सहमती
नवी दिल्ली , 2 डिसेंबर 2020
अमेरिका -भारत अंमलीपदार्थ विरोधी कृतीगटाच्या उद्घाटन बैठकीसाठी 24 नोव्हेंबर 2020 रोजी अमेरिका आणि भारत या उभय देशांच्या अधिकाऱ्यांनी व्हर्च्युअल सहभाग नोंदवला. भारतीय प्रतिनिधी मंडळाचे नेतृत्व अमलीपदार्थ नियंत्रण मंडळाचे उप-महासंचालक सचिन जैन यांनी केले तर राष्ट्रीय औषध नियंत्रण धोरणाचे व्हाईट हाऊस कार्यालयाचे सहाय्यक संचालक कॅम्प चेस्टर, आंतरराष्ट्रीय अंमली पदार्थ व कायदा अंमलबजावणी उप-सहाय्यक सचिव जॉर्गन अँड्र्यूज, अमेरिकेच्या उप सहाय्यक ऍटर्नी जनरल जेनिफर हॉज, यांनी संयुक्तपणे अमेरिकेच्या शिष्टमंडळाचे नेतृत्व केले. संबंधित प्रतिनिधींनी अंमलीपदार्थ विरोधी नियमन आणि कायदा अंमलबजावणीवरील सहकार्य वाढवण्यावर व्यापक चर्चा केली. दोन्ही देशांनी संयुक्त कृतीसाठी क्षेत्रे निश्चित केली आणि या महत्त्वपूर्ण विषयावर समन्वय सुरू ठेवण्याचा संकल्प केला.
भारत आणि अमेरिकेला भेडसावणाऱ्या अंमली पदार्थांशी संबंधित आव्हानांच्या विस्तृत मुद्यांवर यावेळी चर्चा झाली . बेकायदेशीर उत्पादन, निर्मिती, तस्करी, आणि फार्मास्युटिकल व अवैध औषधांचे वितरण तसेच त्यांचे उत्पादन करण्यासाठी वापरल्या जाणार्या रसायनांवर अंकुश ठेवण्यासाठी सहकार्य बळकट करण्याप्रति उभय देशांनी वचनबद्धता व्यक्त केली. सहभागी नेत्यांनी त्यांच्या संबंधित देशाच्या कायदे आणि नियमांनुसार अंमली पदार्थांच्या तस्करीला रोखण्यासाठी केलेल्या प्रयत्नांची माहिती दिली. दक्षिण आशियातील अंमलीपदार्थ विरोधी उपक्रमांसाठी क्षमता निर्मितीत भारताची प्रादेशिक नेतृत्व भूमिका बळकट करण्याच्या मुद्यावर उभय पक्षी चर्चा चर्चा झाली.
भारत आणि अमेरिकेने अमलीपदार्थ आणि रसायनांचे उत्पादन, वितरण आणि निर्यात/आयात रोखण्यासाठी या माहितीची देवाणघेवाण करण्याबाबत सहमती दर्शविली. 2021 च्या वसंत ऋतूत सीएनडब्ल्यूजीच्या बैठकीत ही चर्चा पुढे सुरू ठेवण्यासाठी दोन्ही देशांनी सहमती दर्शविली
Jaydevi P.S/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
विज्ञान आणि तंत्रज्ञान मंत्रालय
कोविड-19 ची लस विकसित करण्यात भारत आघाडीवर : डॉ हर्ष वर्धन
केंद्रीय आरोग्य आणि विज्ञान-तंत्रज्ञान मंत्री डॉ हर्ष वर्धन यांनी आज पोर्तुगाल सोबतच्या DST-CII इंडिया पोर्तुगाल तंत्रज्ञान शिखर परिषद 2020 मध्ये सहभाग घेतला. ‘भारतात सध्या कोविडसाठीच्या तीस लसींचे संशोधन विविध टप्प्यात आहे. त्यापैकी दोन लसी- आयसीएमआर आणि भारत बायोटेक यांनी एकत्रितपणे विकसित केलेली कोवॅक्सीन आणि सिरम इन्स्टिट्यूट ऑफ इंडिया ने विकसित केलेली कोविशिल्ड – या चाचण्यांच्या तिसऱ्या टप्प्यावर पातळीवर आहेत,” अशी माहिती डॉ हर्षवर्धन यांनी या परिषदेत दिली.
“देशातील सर्वोच्च वैद्यकीय संस्था- भारतीय वैद्यकीय संशोधन संस्था-ICMR या चाचण्यांवर देखरेख ठेवून आहे. जगातील इतर सर्व महत्वाच्या ठिकाणी विकसित झालेल्या लसींची चाचणीही भारतात सुरु आहे. जगातील सर्वात मोठी लस उत्पादक कंपनी- सिरम इन्स्टिट्यूट ऑफ इंडिया, ऑक्सफर्ड विद्यापीठाने विकसित केलेल्या लसीच्याही चाचण्या करत आहे. झायडस कॅडिला कंपनी भारतीय डीएनए लसीची दुसऱ्या टप्प्यातली चाचणी करत आहे. तर रशियाने विकसित केलेल्या लसीची अंतिम मानवी चाचणी यशस्वी झाल्यावर आणि त्याला मान्यता मिळाल्यावर डॉ रेड्डीज लेबॉरेटरी ती विकसित करेल.”असे डॉ हर्ष वर्धन यांनी सांगितले.
कोविडविषयक पेटंट साठी अर्ज करणाऱ्या जगातल्या प्रमुख दहा देशांमध्ये भारताचा समावेश आहे, अशी माहितीही हर्षवर्धन यांनी दिली. भारताच्या कोविडच्या लढयाविषयी सांगतांना ते म्हणाले, की केंद्र सरकारच्या मदतीने 100 पेक्षा अधिक स्टार्ट अप कंपन्यांनी कोविडमुळे निर्माण झालेल्या आव्हानांचा सामना करण्यासाठी नवनवीन उत्पादने आणि उपाय शोधून काढत त्यांची निर्मिती केली आहे.
देशासाठी एक उत्तम तंत्रज्ञानयुक्त व्यवस्था विकसित करण्यासाठी सरकार आणि उद्योग जगत यांच्यातील प्रभावी भागीदारीचे प्रतिबिंब या परिषदेत उमटले आहे, असे डॉ हर्षवर्धन म्हणाले. या संवादातून, परिषदेत सहभागी झालेल्या कंपन्यांसाठी नव्या संधींची दलाने उघडतील अशी आशा त्यांनी व्यक्त केली. यातून आरोग्य, पाणी, कृषी, उर्जा आणि माहिती-तंत्रज्ञान या क्षेत्रातील द्विपक्षीय संबंध अधिक मजबूत होतील असेही ते म्हणाले.
पोर्तुगालचे विज्ञान आणि तंत्रज्ञान तसेच उच्च शिक्षण मंत्री प्रो मैन्युअल हेथर या परिषदेचे प्रमुख पाहुणे आणि वक्ते होते. आपल्या बीजभाषणात त्यांनी म्हटले की सध्या एकमेकांसोबत राहण्याचा काळ असून आमचे भारतासोबतचे बंध अत्यंत मजबूत आहेत, असे ते म्हणाले. या संकटातून बाहेर पडण्यासाठी आपल्याला केवळ ज्ञानावर अवलंबून राहावे लागेल, असे मत त्यांनी व्यक्त केले.
या परिषदेत, कृषी-तंत्रज्ञान, जल-तंत्रज्ञान, आरोग्य-तंत्रज्ञान, प्रदूषण मुक्त -तंत्रज्ञान, उर्जा, हवामान बदल, माहिती-तंत्रज्ञान, उदयोन्मुख तंत्रज्ञान, नवोन्मेष आणि स्टार्ट अप, तसेच अवकाश-सागरी संवाद या क्षेत्रांवर भर देण्यात आला आहे.
पंतप्रधान कार्यालय
पंतप्रधानांनी गुजरात रोजगार मेळ्याला केले संबोधित
एका वर्षात 35 हजार पदे भरण्याचे गुजरातचे लक्ष्य
केंद्र सरकार 10 लाख नोकऱ्या देण्यासाठी काम करत आहे
पंतप्रधान नरेंद्र मोदी यांनी आज व्हिडिओ संदेशाद्वारे गुजरात रोजगार मेळ्याला संबोधित केले.
पंतप्रधानांनी विविध श्रेणींमध्ये विविध पदांसाठी नियुक्ती पत्र देण्यात आलेल्या हजारो तरुण उमेदवारांचे अभिनंदन केले . धनत्रयोदशीच्या शुभ दिवशी राष्ट्रीय स्तरावर रोजगार मेळा सुरू केल्याची आठवण पंतप्रधानांनी सांगितली, ज्यात त्यांनी 75,000 उमेदवारांना नियुक्ती पत्रे वितरित केली होती. धनत्रयोदशीच्या दिवशी पंतप्रधांनानी सांगितले होते की, विविध राज्ये आणि केंद्रशासित प्रदेशांमध्ये अशाच प्रकारचे रोजगार मेळावे आयोजित केले जातील. गुजरातने वेगाने पुढे जात आज 5000 उमेदवारांना गुजरात पंचायत सेवा मंडळाकडून नियुक्तीपत्रे मिळत आहेत, 8000 उमेदवारांना गुजरात उपनिरीक्षक भर्ती मंडळ आणि लोकरक्षक भर्ती मंडळाकडून नियुक्ती पत्रे मिळत आहेत असे ते म्हणाले. या जलद प्रतिसादाबद्दल पंतप्रधानांनी गुजरातचे मुख्यमंत्री आणि त्यांच्या चमूचे अभिनंदन केले. गुजरातमध्ये अलिकडच्या काळात 10 हजार तरुणांना नियुक्तीपत्रे देण्यात आली असून पुढील एका वर्षात 35 हजार पदे भरण्याचे उद्दिष्ट ठेवण्यात आल्याची माहिती पंतप्रधानांनी दिली.
पंतप्रधानांनी गुजरातमध्ये रोजगार आणि स्वयंरोजगाराच्या अनेक संधी निर्माण करण्याचे श्रेय राज्याच्या नव्या औद्योगिक धोरणाला दिले. त्यांनी ओजस सारख्या डिजिटल मंचाची तसेच वर्ग 3 आणि 4 पदांसाठी मुलाखतीची प्रक्रिया रद्द झाल्याची प्रशंसा केली. ते म्हणाले की, ‘अनुबंधम ’ मोबाईल अॅप आणि वेब पोर्टलच्या माध्यमातून राज्यातले नोकरी शोधणारे आणि नोकरी देणारे यांना परस्परांशी जोडून रोजगार प्रक्रिया सुरळीत केली जात आहे. त्याचप्रमाणे गुजरात लोकसेवा आयोगाच्या जलद भर्ती मॉडेलचे राष्ट्रीय स्तरावर कौतुक झाले आहे.
पुढील काही महिन्यांत अशा प्रकारचे रोजगार मेळावे राष्ट्रीय आणि राज्य पातळीवर आयोजित केले जातील असे पंतप्रधान म्हणाले. त्याचबरोबर केंद्र सरकार 10 लाख नोकऱ्या देण्यावर काम करत आहे, राज्ये आणि केंद्रशासित प्रदेशही या मोहिमेत सहभागी होत आहेत, ही संख्या लक्षणीयरित्या वाढेल. "यामुळे शेवटच्या गावातील व्यक्तीपर्यंत सेवा आणि सरकारी योजना पोहचवण्याच्या मोहिमांना अधिक बळ मिळेल " असे ते म्हणाले.
2047 पर्यंत विकसित राष्ट्र बनण्यासाठीच्या भारताच्या वाटचालीत या तरुणांची असलेली महत्त्वपूर्ण भूमिका अधोरेखित करत पंतप्रधानांनी त्यांना समाज आणि देशाप्रति असलेले कर्तव्य पार पाडायला सांगितले. तसेच त्यांना नवीन शिकत राहण्याचा , कौशल्य प्राप्त करण्याचा सल्ला दिला आणि नोकरी शोधणे म्हणजे वृद्धीचा शेवट आहे असे समजू नका असे सांगितले. “यातून तुमच्यासाठी अनेक संधी खुल्या झाल्या आहेत. समर्पित भावनेने तुमचे काम केल्यास तुम्हाला अपार समाधान लाभेल आणि वृद्धीची तसेच प्रगतीची दारे उघडतील” असे सांगत पंतप्रधानांनी भाषणाचा समारोप केला.
रस्ते वाहतूक आणि महामार्ग मंत्रालय
भारत-ऑस्ट्रेलियन द्विपक्षीय व्यापार आणि गुंतवणुकीला प्रोत्साहन देत वाहतूक पायाभूत सुविधा क्षेत्रासह भारतात गुंतवणुकीच्या मोठ्या संधींवर नितीन गडकरी यांनी दिला भर
भारत-ऑस्ट्रेलियन द्विपक्षीय व्यापार आणि गुंतवणुकीला प्रोत्साहन देत वाहतूक पायाभूत सुविधा क्षेत्रासह भारतात गुंतवणुकीच्या मोठ्या संधीवर केंद्रीय रस्ते वाहतूक आणि महामार्ग मंत्री नितीन गडकरी यांनी भर दिला. ऑस्ट्रेलियात सिडनी येथील न्यू साउथ वेल्स इथे झालेल्या विविध बैठकांमध्ये गडकरी यांनी ऑस्ट्रेलियन सिनेटर व्यापार आणि उत्पादन खात्याचे सहाय्यक मंत्री आयरेस यांच्याशी फलदायी संवाद साधला.
भारतातील रस्ते आणि वाहतूक क्षेत्रात ऑस्ट्रेलियन गुंतवणूकदारांसाठी असलेल्या उत्तम गुंतवणूक संधींबद्दल गडकरी आणि आयरेस यांनी चर्चा केली. भविष्यातील विकासात तंत्रज्ञान आणि नवोन्मेष यांची प्रमुख भूमिका असून दोन्ही देशांमधील व्यापारी संबंध उत्साहवर्धक आणि उभय देशांसाठी लाभदायी आहेत, असे गडकरी म्हणाले.
गडकरी यांनी सिडनी येथील न्यू साउथ वेल्स विद्यापीठातील एकात्मिक परिवहन अभिनव संशोधन केंद्राला  भेट दिली. हे एकात्मिक परिवहन अभिनव संशोधन केंद्र भारतीय महामार्ग अभियंते अकादमी आणि भारतीय वाहतूक उद्योगाच्या सहकार्याने भारतात अत्याधुनिक वाहतूक तंत्रज्ञान आणि प्रणाली  केंद्र उभारण्यासाठी एकत्र काम करेल.भारत -ऑस्ट्रेलियन भागीदारी असलेली अत्याधुनिक वाहतूक तंत्रज्ञान आणि प्रणाली  स्मार्ट वाहतूक प्रणालीच्या क्षेत्रात क्षमता बांधणीसाठी उत्कृष्टता केंद्र म्हणून काम करेल.
सिडनी येथे प्राइसवॉटरहाऊस कूपर्सने  आयोजित केलेल्या ऑस्ट्रेलिया-भारत पायाभूत सुविधा मंचच्या  चमूसोबत त्यांनी बैठक घेतली.
गडकरी यांनी एक्स्पोर्ट फायनान्स ऑस्ट्रेलियाचे मुख्य कार्यकारी अधिकारी जॉन हॉपकिन्स यांची भेट घेतली. त्यांनी यावेळी उभय देशांमधील व्यापार आणि द्विपक्षीय गुंतवणुकीसंदर्भातील भारत-ऑस्ट्रेलिया आर्थिक सहकार्य आणि व्यापार कराराच्या  परिणामांशी संबंधित चर्चा केली. पंतप्रधान नरेंद्र मोदी यांच्या दूरदर्शी नेतृत्वाखाली बळकट असलेली भारत-ऑस्ट्रेलिया भागीदारी वाढून येत्या काही वर्षांत भारताची ऑस्ट्रेलियाला वस्तू आणि सेवांची निर्यात वाढेल, असे गडकरी म्हणाले.
सिडनी येथील सेंट पीटर्स एनएसडब्ल्यू येथील ट्रान्सर्बनद्वारे व्यवस्थापित ऑस्ट्रेलियातील सर्वात मोठ्या मोटरवे कंट्रोल सेंटरला  गडकरी यांनी भेट दिली.या सुविधेमुळे गंभीर घटना घडल्यास समन्वय साधला जातो आणि बोगद्यांसह देखभाल तसेच वाहतुकीवर देखरेख ठेवली जाते.
त्यांनतर गडकरी यांनी एनएसडब्ल्यू विद्यापीठाने आयोजित केलेल्या कार्यक्रमात देशांच्या विकास आणि समृद्धीमध्ये पायाभूत सुविधांच्या महत्त्वपूर्ण भूमिकेबद्दल भाष्य केले. भारत आणि ऑस्ट्रेलिया यांच्यातील पायाभूत सुविधांच्या भागीदारीचा विस्तार करण्याच्या निर्वेध संधी त्यांनी अधोरेखित केल्या.
राष्ट्रपती कार्यालय
गुरू तेग बहादूर यांच्या ‘हौतात्म्य दिनाच्या’ पूर्वसंध्येला राष्ट्रपतींचा संदेश
नवी दिल्ली , 23 नोव्हेंबर 2020
राष्ट्रपती रामनाथ कोविंद यांनी गुरु तेग बहादूर यांच्या ‘हौतात्म्य दिनाच्या’ पूर्वसंध्येला दिलेला संदेश खालीलप्रमाणे : -
“गुरु तेग बहादुर जी यांच्या हौतात्म्य दिनाच्या पवित्र दिना निमित्त मी त्यांना नम्र श्रद्धांजली अर्पण करतो.
शीख समुदायाचे नववे गुरु श्री तेग बहादुर जी यांनी लोकांची श्रद्धा, विश्वास आणि हक्कांच्या रक्षणासाठी सर्वोच्च त्याग केला आहे. म्हणूनच, देशवासी त्यांना प्रेमाने आणि आदराने ‘हिंद दि चादर’ म्हणून संबोधतात. त्यांच्या बलिदानाने आपल्या सर्वांना मानवतेची खऱ्या अर्थाने सेवा करण्यासाठी एकत्र येण्याची प्रेरणा दिली आहे. गुरु तेग बहादुर यांचे उपदेश आणि त्यांचे कार्य आपल्या सर्वांमध्ये प्रेम आणि देशप्रेमाची भावना निरंतर जोपासून ठेवत आहे.
या पवित्र दिनी , आपण संकल्प करूया की आपल्या विचारांमधून हिंसा, संकुचितपणा आणि द्वेष दूर करून आपण इतरांच्या निःस्वार्थ सेवेसाठी स्वतःला समर्पित करू आणि प्रेम, सौहार्द आणि करुणा यासारख्या मानवी मूल्यांना प्रोत्साहन देऊ. ”
राष्ट्रपतींचा संदेश वाचण्यासाठी इथे क्लिक करा
M.Chopade/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 99
पर्यावरण, वन एवं जलवायु परिवर्तन मंत्रालय
एनसीआर आणि संलग्न परिसरातील हवेच्या दर्जाच्या व्यवस्थापनासंदर्भातल्या आयोगाच्या उपसमितीची तातडीची बैठक
नवी दिल्ली, 19 डिसेंबर 2022
आज दुपारी चार वाजताच्या एक्यूआय अर्थात हवेच्या दर्जाच्या मानक बुलेटिननुसार दिल्लीच्या समग्र एक्यूआयने 410 चा टप्पा गाठला. एक्यूआयमध्ये अचानकपणे झालेली ही वाढ लक्षात घेऊन, जीआरएपी अर्थात श्रेणीनुसार प्रतिसाद कृती योजनेच्या अखत्यारीत कार्यरत एनसीआर आणि संलग्न परिसरातील सीएक्यूएम अर्थात हवेच्या दर्जाच्या व्यवस्थापनासाठीच्या आयोगाच्या उपसमितीची आज तातडीची बैठक बोलावण्यात आली. एकंदरीत सर्व हवेच्या दर्जाशी संबंधित सर्व मानकांचा समग्र आढावा घेतल्यानंतर उपसमितीच्या सदस्यांना असे आढळून आले की, एक्यूआयमध्ये अचानकपणे झालेली ही वाढ तापमानातील घसरण, थंडावलेले वारे, तसेच प्रदूषक फैलावण्यासाठी प्रतिकूल वायुवीजन गुणांक यामुळे झाली आहे आणि आयआयटीएम तसेच भारतीय हवामान विभागाच्या अंदाजानुसार आज रात्री किंवा उद्या हवेच्या दर्जात सुधारणा होईल. सर्व संबंधित संस्थांनी जीआरएपीअंतर्गत नेमून दिलेल्या स्तर1 आणि स्तर2 च्या उपाययोजना सुरु ठेवण्याचा तसेच स्तर 3 च्या उपायांची गरज नसल्याचा सल्ला उपसमितीच्या सदस्यांनी एकमताने दिला आहे.
आयआयटीएम तसेच भारतीय हवामान विभागाच्या अंदाजानुसार, ही अचानकपणे झालेली वाढ तात्पुरती असून वाऱ्यांनी वेग घेतल्यानंतर आज रात्री किंवा उद्या हवेच्या दर्जात सुधारणा होईल.
जीआरएपी तसेच एनसीआरआणि डीपीसीसीच्या प्रदूषण नियंत्रण मंडळाच्या अंतर्गत उपाययोजना राबविण्यासाठी जबाबदार असणाऱ्या विविध संस्थांनी येत्या काही दिवसांमध्ये स्तर1 आणि स्तर 2 च्या कृती अधिक तीव्रतेने राबवाव्यात असे निर्देश देण्यात आले आहेत.
जीआरएपी राबविण्यासाठी एनसीआर विभागातील नागरिकांनी सहकार्य करावे तसेच नागरिकांच्या सनदेत जीआरएपीअंतर्गत नमूद करण्यात आलेल्या सर्व सूचनांचे पालन करावे असे आवाहन आयोगाने केले आहे. नागरिकांनी खालील सूचना पाळाव्यात:
- सार्वजनिक वाहतूक व्यवस्थेचा वापर करावा, व्यक्तिगत वाहनांचा वापर किमान प्रमाणात करावा.
- नागरिकांनी आपापल्या वाहनांचे एअर फिल्टर योग्य कालावधीनंतर बदलून घ्यावे
- धूळ निर्माण करणाऱ्या बांधकामासारख्या प्रक्रिया टाळाव्यात
दिल्ली आणि परिसरातील परिस्थितीवर उपसमिती सदस्यांचे बारीक लक्ष असून गरज भासली तर उद्या पुन्हा परिस्थितीचा आढावा घेण्यात येईल आणि दिल्लीच्या हवेच्या दर्जानुसार आणि आयआयटीएम तसेच भारतीय हवामान विभागाच्या अंदाजानुसार योग्य निर्णय घेण्यात येईल. जीआरएपीचे सुधारित वेळापत्रक आयोगाच्या अधिकृत संकेतस्थळावर उपलब्ध असून नागरिकांना caqm.nic.in या लिंकवर क्लिक करून ते वाचता येईल.
N.Chitale/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 194.76 कोटी मात्रांचा टप्पा केला पार
12-14 वर्षे वयोगटात 3.49 कोटींहून अधिक लसीच्या मात्रा देण्यात आल्या
भारतात उपचाराधीन रुग्ण संख्या सध्या 36,267
गेल्या 24 तासात 7,584 नव्या रुग्णांची नोंद
कोरोनामुक्तीचा दर सध्या 98.70%
साप्ताहिक पॉझिटिव्हिटी दर सध्या 1.50%
आज सकाळी 7 वाजेपर्यंतच्या तात्पुरत्या अहवालांनुसार,भारतातील कोविड प्रतिबंधक लसीकरण व्याप्तीने 194.76 कोटींहून अधिक  मात्रांचा टप्पा पार केला. 2,49,36,054 लसीकरण सत्रांच्या माध्यमातून हे शक्य झाले आहे.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 3.49 कोटींहून अधिक  किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,07,512
|
|
2nd Dose
|
|
1,00,46,444
|
|
Precaution Dose
|
|
53,64,614
|
|
FLWs
|
|
1st Dose
|
|
1,84,20,289
|
|
2nd Dose
|
|
1,75,94,513
|
|
Precaution Dose
|
|
90,96,477
|
|
Age Group 12-14 years
|
|
1st Dose
|
|
3,49,17,732
|
|
2nd Dose
|
|
1,88,71,349
|
|
Age Group 15-18 years
|
|
1st Dose
|
|
5,97,72,453
|
|
2nd Dose
|
|
4,67,26,172
|
|
Age Group 18-44 years
|
|
1st Dose
|
|
55,74,97,921
|
|
2nd Dose
|
|
49,36,35,305
|
|
Precaution Dose
|
|
13,40,312
|
|
Age Group 45-59 years
|
|
1st Dose
|
|
20,33,08,961
|
|
2nd Dose
|
|
19,16,44,537
|
|
Precaution Dose
|
|
17,11,553
|
|
Over 60 years
|
|
1st Dose
|
|
12,71,38,362
|
|
2nd Dose
|
|
11,95,79,805
|
|
Precaution Dose
|
|
2,05,68,681
|
|
Precaution Dose
|
|
3,80,81,637
|
|
Total
|
|
1,94,76,42,992
भारतात उपचाराधीन रुग्णांची संख्या 36,267 इतकी आहे. हे प्रमाण भारतात आढळलेल्या एकूण कोरोना रुग्णांपैकी 0.08% आहे.
परिणामी, भारतात कोरोनामुक्तीचा दर 98.70%. इतका आहे. गेल्या 24 तासांत 3,791 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,26,44,092 इतकी झाली आहे.
गेल्या 24 तासात 7,584 नव्या कोरोना रुग्णांची नोंद झाली.
गेल्या 24 तासात एकूण 3,35,050 कोविड-19 चाचण्या घेण्यात आल्या. भारताने आतापर्यंत एकूण 85.41 कोटींहून अधिक  चाचण्या केल्या आहेत.
देशातील साप्ताहिक पॉझिटिव्हिटी दर सध्या 1.50% आहे आणि दैनंदिन पॉझिटिव्हिटी दर 2.26% नोंदविण्यात आला आहे.
पंतप्रधान कार्यालय
पंतप्रधानांनी देशवासियांना दिल्या होळीच्या शुभेच्छा
पंतप्रधान नरेंद्र मोदी यांनी सर्वांना, आनंदी आणि विविधरंगी होळीच्या शुभेच्छा दिल्या आहेत आणि प्रत्येकाला त्याच्या जीवनात आनंद लाभो,अशा शुभकामना दिल्या.
पंतप्रधानांनी ट्विट केले आहे;
होळीच्या हार्दिक शुभेच्छा
आपल्या सर्वांच्या जीवनात नेहमीच आनंद आणि उत्साहाचे रंग बरसू दे . सर्वांना आनंदी आणि विविधरंगी होळीनिमित्त हार्दिक शुभेच्छा!